Fête de la Musique

Fête de la Musique, tauka dikelala dalam jaku Iban enggau nama Hari Muzik, Hari Ngaga Muzik, tauka Hari Muzik Sedunya, nya pengerami muzik ninting taun ti diatur kena 21 Jun. Maya Hari Muzik, bala mayuh dilalau bemain muzik ba luar ba kandang endur sida diau tauka ba palan mensia mayuh enggau taman. Konsert enda bebayar mega bisi diatur, ke alai bala pemuzik bemain ketegal deka beperindang lalu ukai ketegal deka dibayar.

Pengerami muzikal keterubah sepemanjai hari ba hari solstis musin panas dipunka Jack Lang, Menteri Budaya Peranchis maya nya, pia mega Maurice Fleuret; pengerami nya diintu ba Paris dalam taun 1982. Hari Muzik udah nya nyadi diintu ba 120 bengkah menua di serata dunya.

 Sejarah 
Kena bulan Oktober 1981, Maurice Fleuret nyadi Pengarah Muzik enggau Tanda ba Opis Menteri Budaya Peranchis ketegal peminta Jack Lang. Iya ngena refleksyen iya ngagai pengawa muzik enggau evolusyen iya: "muzik ba dini-dini endur enggau konsert ba sebarang endur". Lebuh iya tetemuka, dalam pansik taun 1982 pasal ulah budaya orang Peranchis, lima juta iku orang, siku orang biak ari dua iku, bemain perengka muzik, iya berengkah masang juluk ati deka mai orang pansut ba jalai alun. Keterubah iya diatur dalam taun 1982 di Paris enggau nama Fête de la Musique.

Kenyau ari nya, pengerami tu nyadi fenomena entarabansa, diintu ba hari ke sama ba lebih 700 bengkah mengeri di 120 bengkah menua, nyengkaum India, Jereman, Itali, Gerika, Rusia, Australia, Peru, Brazil, Ecuador, Mexico, Kanada, Amerika Serikat, UK, enggau Jipun.

 Juluk 
Tuju Fête de la Musique iya nya dikena ngelakuka muzik. Bala pemuzik amatur enggau profesional diperansang merindang ba jalai alun, ngena rambai jaku "Faites de la musique" ("Ngaga muzik"), homofon ari Fête de la musique. Beribu konsert enda bebayar diatur sepemanjai hari, ngasuh semua genre muzik ulih diperindang ngagai mensia mayuh.

 Penyanding 

 Laman web ke bukai 

 Laman web Opis Menteri Budaya Peranchis pasal Fête de la Musique (dalam jaku Peranchis, bagi entarabansa mega bisi dalam jaku Inggeris )